คือ วันนั้นเหมือนจะมีประจำเดือนมา 1 วัน แล้วเผลอมีไรกับแฟนโดยไม่ได้ป้องกัน หลั่งในไปด้วย พอตอนเช้าประจำเดือนก็ไม่มา แบบนี้สามารถท้องได้มั้ยคะ ? แล้วการมีประจำเดือนแค่ 1 วัน เรียกว่าประจำเดือนมามั้ยคะ ?
สวัสดีค่ะ โดยปกติแล้วหากเป็นเลือดประจำเดือนจริงๆ จะไม่สามารถตั้งครภ์ในช่วงเวลาดังกล่าวได้ เพราะตอนมีประจำเดือนจะไม่มีไข่ตก และหากไม่มีไข่ตก ตัวอสุจิที่เข้าไปก็จะไม่ทำให้เกิดการตั้งครรภ์ยกเว้นว่าเลือดที่ออกนั้นเป็นเลือดจากสาเหตุอื่นๆที่ไม่ใช่ประจำเดือนเช่น การติดเชื้อหรือมีเนื้องอกของอวัยะสืบพันธุ์เพศหญิง ซึ่งหากเป็นเช่นนั้น การมีเพศสัมพันธ์ก็ยังทำให้มีการตั้งครรภ์ได้ปกติเลือดประจำเดือนควรมาประมาณ 3 วันเป็นอย่างน้อยค่ะ ในกรณีนี้อาจจะเป็นเลือดออกผิดปกติทางช่องคลอดจากสาเหตุอื่นได้ ควรไปพบแพทย์เพื่อตรวจเพิ่มเติมร่วมกับตรวจยืนยันการตั้งครรภ์ร่วมไปด้วยซึ่งให้ผลบวกได้ตั้งแต่ 10-14 วันหลังปฏิสนธิค่ะ